
Karaj legantoj, 

V i havas en viaj manoj la dokumentojn pri la Unua 
kongreso de kroataj esperantistoj, okazinta la 
lastan tagon de majo kaj la unuan tagon de junio 
1997. Ĉirkaŭ 200 personoj partoprenis en la 
kongresaj programoj, el kiuj oficiale aliĝis 157. Vi 
trovos sur la venontaj paĝoj du ĉefajn kongresajn 
referaĵojn kiuj nin stimulis, el la plumo de prezidanto 
de Kroatia Esperanto-Ligo akademiano Dalibor 
Brozoviĉ kaj de d-ro Ivo Boroveĉki respektive. La 
eldonon de tiu speciala numero de Tempo kiu 
resumas niajn kongresajn streĉojn ebligis Gradski 
ured za kulturu. 

La Movado en Kroatio formiĝis en la unua jardeko de 
la dudeka jarcento, kun la plej aĝa societo en Rijeka 
en la jaro 1907. La unuaj esperantistoj sur la teritorio 
de Kroatio aktivis jam en la tempo de Austro-Hungara 
Monarkio en la lasta jardeko de la 20-a jacento. Ĝis la 
jaro 1990 la Movado de Kroatio aktivis kun la aliaj 
sudslavaj esperantistoj ene de Jugoslavio. Tial la 
kongreso en la jaro 1997 estas fakte la Unua 
kongreso de kroataj esperantistoj, kvankam la 
Movado en Kroatio havis longan kaj riĉan historion. 

La Unuan kongreson de kroataj esperantistoj 
organizis Kroatia Esperanto-Ligo kunlabore kun 
Kroata Esperantista Unuiĝo. SpomenJ(a Stimec 


KANTO EL LONTANO 


Mia koro havas kvar ventriklojn, 
la plej granda estas la kroata: 
tintas tremas orspikoj vilaĝaj 
kaj branĉaroj el Zagreb’ amata. 

Mia koro havas kvar ventriklojn, 
la plej granda estas Kroatia: 
bergrapoloj kaj Zagorje blua, 
lulil' patra ĝojfajre radia. 

Mia koro amas la naturon, 
kiu flegas la lilion puran, 
mia koro migranto ja diras, 
ne forgesu la maron lazuran. 

Mia koro amas esperanton, 
Medvedgradon kaj ĝian persiston, 
mia koro migranto ja diras, 
la fidelan honoru rajdiston. 

Al ventriklo ne premu la koron! 


Tempo 

Jaro XI, numero 2-3/97 
Gazeto de Kroatia Esperanto-Ligo 
Aperas laŭeble kvar foje jare 
Eldonas Kroatia Esperanto-Ligo 
ISSN 0352-1583 


Redakcio: 

Amruŝeva 5, 

HR-10000 Zagreb 
Tel-fakso +(385 1) 4810152 
Rete: csperanto@zg tel.br. 


Tiun ĉi numeron eldonis Esperanto-Societo "Bude Borjan" 
kunlabore kun Kroatia Esperanto-Ligo per la helpo de Gradski 
ured za kulturu Zagreb (La urba oficejo por kulturo). 

Kontribuis en tiu numero: akademiano Dalibor Brozoviĉ, Ivo 
Boroveĉki, Zora Heide, Faruk Islamoviĉ, Davor Klobuĉar, 
Spomenka Ŝtimec. Ĉiuj fotoj estas de la kongresa fotisto Valter 
Ŝverko. 

Kompostis kaj presis: Libro-TIM. 


Jes, la piej granda nun flugu vi for 
al I’ altaro de nasklando nia, 
ho dolĉa revo, kara rememor’! 

Bondezirojn el I’ mondo alvoku 
al Unua kongreso kroata, 
la glor’ praa de I’ patrujo floru 
kaj la ĝojo en I’ brakumo frata! 

Ĉe Unua Kongres’ Kroatia, 
flamantan torĉon levu alten sor, 
festu I’ tagojn de I’ rikolto brila, 
pri I’ verda stelo kantante en ĥor’! 

Mia koro havas kvar ventriklojn, 
la plej granda estas la kroata: 
ĝermas, flagras vilaĝaj herbejoj 
kaj verdaĵoj el I’ urbo amata. 

Zora (Heide 


Anonc-tarifo: . . . A . , „ 

1/1 paĝo 800 kn, 1/2 paĝo 400 kn, 1/3 paĝo 200 kn, 1/8 paĝo 100 kn. k3J vercla J 0 J el 1 urbo am ata. 

Eta anonco 50 kn. (Kovrilpaĝo duoble). ZOTa !H 

Abono: __ 

4 numeroj jare 35 kn (10 DEM) La plej norde loĝata zagreba esperantisto Zora Heide el 

unuopa numero 10 kn (3 DEM) Rejkjaviko sendis al la Unua kongreso de kroataj esperantistoj 

Bv. aldoni sendokostojn. kortuŝan donacon - la jenan poemon. 

La rcdakcio ne respondecas pri la opinioj en la susbskribitaj tekstoj. 

Redakcija ne odgovara za miŝljenja iznesena u potpisanim ĉlancima. 

ESPERANTO FINE DE LA DUA JARMILO 


Akademiano Dalibor Brozoviĉ 


En la historio jam 
kelkfoje ŝajnis ke iu 
difinita lingvo fariĝos la 
sola internacia lingvo, 
kaj tamen tio sukcesis 
nek al la aramea, nek 
al la greka, latina aŭ 
franca. Ĉiu el ili havis 
unu ŝancon, la latina 
eĉ du (la romia kaj la 
mezepoka), sed neniu 
profitis ĝin. Nu tio ne 
estis veraj ŝancoj, sed 
nur ŝajnaj, kiuj jam 
interne enhavis spacajn 
kaj tempajn limigojn. 



T ute normale estas ke interŝanĝo de du jarmiloj estas 
eksterordinara okazaĵo en la historio de la homaro. 
Nombroj impresas homojn, kaj kvankam tiu fakto ke 
ŝanĝiĝas la unua cifero en la kalendaroj ne havas en si mem 
ajnan specialan signifon, tamen oni senkonscie atendas ke 
okazu io nekutima kaj eksterordinara. Ĉe la limlinio inter la 
unua kaj la dua jarmilo, !a mezepoka homo imagadis grandajn 
inundojn aŭ katastrofajn akvomankojn, eniptojn de novaj 
vulkanoj, neelteneblajn epidemiojn, terurajn militojn, jarojn 
da malsato kaj aliajn terurajn kataklismojn; multaj eĉ kredis 
je fino de la mondo. Oni povus supozi ke la modema homo 
estas nepremata de tiaj superstiĉoj kaj angoroj, sed tro multe 
oni ne fidu, jam aperas certaj indikoj pri similaj psikozoj, ne 
en la kvanto mezepoka, sed tamen signifaj. La homa naturo 
ŝanĝiĝas malrapide. 

Kompreneble, fine de la jaro 1999 kaj komence de la 2000 
okazos tio kio estas rezulto de la realaj kondiĉoj kaj rilatoj, 
kaj kio okazus ĝuste tiam, eĉ se la monda kalendaro ne estus 
tiu, en kiu baldaŭ okazos transiro de la dua al la tria jarmilo, 
do la kristana, sed ankaŭ se uzatus ajna alia kalendaro, ekzem- 
ple la mahometana, juda, budhisma, aŭ iu ajn el la vico dc 
kalkulmodoj de la tempopasado. Tamen en memoro de la 
homaro restas lastaj jaroj de la jarcentoj; ŝanĝo de la dekoka 
kaj deknaŭa jarcento estas signita per la franca revolucio kaj 
per ties eŭropaj kaj mondaj postsekvoj, kaj la ŝanĝo de la 
jarcentoj deknaŭa kaj dudeka karakteriziĝas per unu senti- 
menta simpatia epoko, kiu en la honiara memoro restis kun 
la nomo “fin de siecle” por la naŭdekaj jaroj, kaj “Ia belle 
epoque” por la unua jardeko de nia jarcento, kies fino rapide 
proksimiĝas. 

Ankaŭ niatage senteblas en la aero antaŭsignoj de gravaj 
ŝanĝoj. Iliaj formoj ankoraŭ ne klaras, sed tamen ni sentas ke 
ili estas proksimaj, baldaŭ venontaj, kaj ke la mondo estos 
alia; ĉu laŭ unu maniero, aŭ laŭ la alia, sed certe ĝi estos alia. 


Ne necesas tro esperi, sed 
ankaŭ ne tro timi. Ni espe- 
ru nur ke la venontan 
jarmilŝanĝon ni ĉiuj digne 
kaj sufiĉe festos. Sed nin, 
almenaŭ en ĉi horo, malpli 
interesas la ĝenerala sorto 
de la homaro ĉe la ŝanĝo. Pri 
tiu sorto ni havos ankoraŭ 
multe da okazoj por zorgi aŭ 
batali por pli bona fŭturo. 
Nun ni interesiĝas pri la 
hodiaŭa lingva stato en la 
mondo kaj ĝiaj perspek- 
tivoj. Eble nia epoko estas 
ne nur limlinio inter du 
jarmiloj, sed ankaŭ 
vojkruciĝo kun diversaj vo- 
joj al homara lingva eston- 
teco. 

Sojle de la tria jarmilo la 
lingva stato en la mondo ŝajne tute klaras: tuj videble, en 
diversaj intemaciaj rilatoj, la angla lingvo iom post iom, sed 
nehaltigeble kaj sistemece forpuŝas aliajn lingvojn (t.n. 
grandaj lingvoj), kiuj ankoraŭ tenas sian rolon en certaj, sed 
ĉiam pli limigataj intemaciaj fimkcioj (ĉefe la franca, sed 
ankaŭ la hispana, msa, germana, araba kaj iome la portuga- 
la). Turisma agado evoluis je neimagebla grado, kaj la angla 
tie ĉiam pli forte regas. Nia tempo estas epoko de elektroni- 
ko, kaj neniu povas eĉ iom serioze uzi komputilojn sen la 
kono almenaŭ pasiva kaj baza pri la angla lingvo. Ĉe interna- 
ciaj renkontiĝoj de ajna speco - ĉu politikaj, interŝtataj, eko- 
nomiaj, kulturaj, sciencaj, artaj, religiaj, sportaj kaj ĉiuj aliaj 
- la angla kutime ankoraŭ ne estas la sola oficiala lingvo, sed 
ĉiam ĝi estas unu el ili, dum la ceteraj ŝanĝiĝas, kaj kiam tiaj 
renkontiĝoj aperas radie aŭ televide, ni rimarkas ke la angla 
ĉiam pli superregas. Kiam poste aperas tekstokolektoj el tiuj 
renkontiĝoj, ni vidas ke la anglaj tekstoj evidente plimultas, 
kaj anglalingve publikiĝas eĉ tiuj referaĵoj kaj prelegoj kiuj 
originale estis legataj alilingve. Se ni veturas aviadile, la 
skribaĵoj estas anglaj (kaj e b 1 e ankaŭ alilingvaj), la oficis- 
toj kaj la laŭtparolilo sin tumas al la pasaĝeroj anglalingve 
(kaj denove - e b 1 e en iu aldona lingvo), kaj la pilotoj 
komunikiĝos angle kun la flughavenoj de aŭ al kiuj ili flu- 
gas. Ktp., ktp., por ne paroli pri la filmo, TV-varbado, inter- 
naciaj reklamoj, teknikaj gvidiloj, internacia gazetaro. Ne 
mirinde ke ĉie en la mondo laŭvice konkeras la lcmejojn in- 
struado de la angla lingvo, kiel la unua (kaj ĉiam pli la sola) 
fremda lingvo. Kaj por ne plu rabi la tempon, ankaŭ mi ka- 
pitulacos antaŭ la angla unuigmanio, kaj mi konkludos an- 
gle: tiu lingvo estas ĉiam pli ne nur “an intemational lan- 
guage”, sed “the intemational language”. Jen la bildo de la 
modema monda lingva stato, kaj ne indas dubi ke tiu Ĉi bildo 
estas objektive, laŭvere kaj korekte priskribita. Sed tamen, Ĉi 
tiu bildo estas nur supraĵa kaj trompa, kion pmvi eĉ ne estas 
malfacile. 

En la historio jam kelkfoje ŝajnis ke iu difmita lingvo fariĝos 
la sola intemacia lingvo, kaj tamen tio sukcesis nek al la 
aramea, nek al la greka, latina aŭ franca. Ĉiu el ili havis unu 
ŝancon, la iatina eĉ du (la romia kaj la mezepoka), sed neniu 
profitis ĝin. Nu tio ne estis veraj ŝancoj, sed nur ŝajnaj, kiuj 
jam inteme enhavis spacajn kaj tempajn limigojn. Du pliaj 
lingvoj havis certajn eblecojn, la araba kaj sanskrito, sed ili 
ne kovris la tutan regionon kiu certaepoke estis “la mondo”, 
sed nur unu parton de “sia mondo”. Post tiuj sensukcesaj pro- 
voj ne restas eĉ unu argumento por opinii ke la angla estos 
escepto. Ne helpas diri ke la pasintaj “mondoj” estis limigi- 
taj, dum la hodiaŭa “mondo” (t.e. la mondo de la angla ŝanco) 
estas universala, kovranta la tutan terglobon, ĉar tiuj pasintaj 
“mondolingvoj”, se ili vere estintus internaciaj lingvoj de sia 
mondo, estus disvastiĝintaj paralele kun tiu mondo. 

Kial do la bildo pri rolo de la angla lingvo (ĉi tie priskribita) 
estas fakte ŝajna kaj supraĵa? Per kelkaj trajtoj la nuna mon- 
do diversas disde la pasintaj. Vere hodiaŭ la anglan lingvon 
pli-malpli uzas pli granda procento de la homaro, ol oni uzis 
en la pasinteco aliajn fremdajn lingvojn. Tio estas komprene- 
bla, ĉar hodiaŭ estas pli da lemejoj, kaj la teknologio kaj la 
vivmaniero postulas ĉiam pli obstine ĉiam pli intensan kaj 
pli multflankan intemacian komunikadon. Sed tio estas nur 
unu el la flankoj de la medalo, Ĉar mem la veroj havas siajn 
kontraŭflankojn. Tiel estas vera la Ĉi tie farita aserto ke hod- 
iaŭ en la mondo pli granda procento de homoj por iuj civili- 
zo-bezonoj uzas ajn-kvalitan anglan lingvon, sed hodiaŭ pli 
grandas ankaŭ procento de kleraj homoj ĝenerale (kiuj havas 
iun atestilon pri scio, aŭ estas ligitaj al iu modema teknolo- 
gio). Temas do ne pri la angla lingvo mem, sed pri la ĝener- 
ala progreso. Aliflanke, draste malaltiĝis la procento de tiuj 
kiuj havas la anglan kiel unikan lingvan ilon de la modema 
civilizo, kaj ĝuste tio esencas. En la historio ne tre fora, estis 
en tre vastaj partoj de nia globo la angla la unusola lingvo de 
administracio, lemejoj, tekniko, moderna ekonomio, scien- 
coj (precipe la naturaj), ajna serioza libroeldonado, neloka 
gazetaro kaj simile. La landaj lingvoj, ĉu lokaj aŭ iom pli 
disvastiĝintaj, ĉefe senalfabetaj, kaj laŭvice sennormaj, uza- 
tis nur por la loka komunikado, ĉefe je malaltaj niveloj; se io 
estis presata per ili (kaj ĉiam kun senorda ortografio), estis 
tio nur popularaj religiaj eldonoj, diversaj bazaj didaktikaj 
verkoj kaj skrib-lerniloj. Pli seriozajn tekstojn, ekzemple 
kolektojn de folklora poezio kaj prozo, publikigis nur scien- 
cistoj, precipe la eŭropaj, kaj tiuj tekstoj estis direktataj pli al 
la scienco mem (filologio, etnologio, antropologio), ol al la 
koncernaj popoloj. 

Hodiaŭ la stato estas alia, kaj ĝi daŭre ŝanĝiĝadas, sed al la 
direkto neoportuna por la ŝancoj de la angla fariĝi la vera 
monda lingvo, fariĝi la dua lingvo por ĉiu civilizita homo, 
do fakte en la futuro la lingvo de ĉiuj homoj, ĉar ni supozas 
ke nia civilizo fariĝos la tuthoinara, ke al ĝi apartenos ĉiu 
homo. Sendube la modema civilizo etendiĝas super Ĉiam pli 
da homoj, sed samtempe ĉiam pli da normolingvoj en ĝi par- 
toprenas. En Ĉiujardeko signife grandiĝas la nombro de novaj 
normolingvoj, kaj tiuj pli malnovaj disvastigas siajn funk- 
ciojn. Temas do pri du paralelaj, sed akre kontraŭstarantaj 
procedoj. De unu flanko, disvastiĝas intemacia komunikado 
(en ĉiu senco de la vorto), kaj progresas teknologio, pleje la 
elektronika, kaj en tiuj ambaŭ fakoj vastiĝas uzo de la angia 


lingvo, sed samtempe, de alia flanko, en granda nombro da 
socioj la angla lingvo nehaltigeble perdas siajn poziciojn en 
ĉiam pli da funkcioj: en administrado, instmado, eldonado, 
sciencoj (unue en la tradiciaj humanismaj, post tio ankaŭ en 
la aliaj). En la intemacia komunikado mem forpuŝadas la 
angla lingvo vere siajn konkurecajn lingvojn, sed samtempe 
aperas novaj kandidatoj por certaj intemaciaj funkcioj, al- 
menaŭ je la regiona nivelo. 

Ni rigardu nur la Eŭropan Union. Regule, lingvoj de ĉiuj 
membroŝtatoj estas egalrajtaj, kaj ĉio tradukiĝas de ĉiuj 
lingvoj al Ĉiuj. Tio iel funkciis dum estis kvar aŭ kvin lingvoj, 
kvankam eĉ tiam la tuta sistemo estis grandega kaj multeko- 
sta. Kiam la nombro de membroj altiĝis al dekdu (vere la 
nombro de lingvoj estas iom malpli granda - belgoj ekzem- 
ple uzas la francan kaj nederlandan, aŭ pli precize sian fran- 
can kaj sian nederlandan), ekestis j am certa plenŝtopiĝo en la 
laboro, kaj buĝeta troaltiĝo. Post la nuna nova pligrandiĝo 
de la Unio, oni atendas eĉ pli grandajn problemojn, jam pres- 
kaŭ nesolveblajn, kaj finance neelteneblajn. Sed eĉ tio ne estas 
la fino. Oni planas novajn membriĝojn, kaj lingve tio egalas 
al kolapso. 'am hodiaŭ estas malfacile trovi bonkvalitan si- 
multanan tradukiston grekon, kiu regas, ekzemple, la lingvojn 
danan kaj portugalan. Se om tradukas de peranta traduko al 
iu granda lingvo, perdiĝas la samtempeco, kaj kreskas danĝero 
de miskomprenoj. Kompreneble, iuj grandaj lingvoj estas ne 
nur “oficialaj”, sed ankaŭ “laboraj”, sed tio ne solvas la prob- 
lemojn. Kaj estas premo por pligrandigi la nombron de la- 
borlingvoj, ĉu pro prestiĝaj, Ĉupro praktikaj kialoj, sed ankaŭ 
pro tio ke uzo de gepatra lingvo donas avantaĝon, la parolan- 
to povas pensi nur pri tio kion li diros, ne devas li zorgi pri 
tio kiel li ĝin diros. Tiu fakto senteblas pleje en la UN-o: tiuj 
kies gepatraj lingvoj samtempe estas laborlingvoj, estas priv- 
ilegiitaj kompare kun la aliaj. Kaj se iu devas zorgi ke lia 
gepatra lingvo estu tradukata al la laborlingvoj (kio estas fara- 
ta, memkompreneble, je sia propra kosto, ĉar en la UN mal- 
grandaj lingvoj ne havas saman pozicion kiel en la Eŭropa 
Unio), li havas ne nur aldonajn kostojn, sed ankaŭ la riskon 
ke dum la tradukado povus perdiĝi la senco. Do, tiuj kies 
gepatraj lingvoj ne havas iun oficialan gravecon, ne povas 
esti kontentaj. Se ili opinias ke ilia lmgvo havas certajn ŝan- 
cojn por akiri iun privilegion, ili batalas por tiu celo, kaj se 
tiaj ŝancoj ne ekzistas, ili batalas por pli bona pozicio de cer- 


Vere hodiaŭ la anglan lingvon pli- 
malpli uzas pli granda procento de 
la homaro, ol oni uzis en la 
pasinteco aliajn fremdajn lingvojn. 
Tio estas komprenebla, ĉar hodiaŭ 
estas pli da lernejoj, kaj la 
teknologio kaj la vivmaniero 
postulas ĉiam pli obstine ĉiam pli 
intensan kaj pli multflankan 
internacian komunikadon. Sed tio 
estas nur unu el la flankoj de la 
medalo. 

ta granda lingvo, kiu al ili, pro ajna kialo, pleje konvenas 
(tiel portugaloj kaj brazilianoj en intemaciaj renkontoj pasie 
subtenas la francan). La triaj intencas je almenaŭ regiona nive- 
lo kaj en almenaŭ kelkaj funkcioj elpuŝi en la intemacia ko- 
munikado la lingvojn de eksaj koloniistoj. Tiel en la subsa- 
hara Afriko kreskas en certaj interŝtataj kontaktoj la rolo de 
la lingvoj haŭsa kaj precipe svahila (tiuj lingvoj estas enplu- 
raj landoj gepatraj aŭ interpopolaj, kaj ankaŭ sufiĉe normig- 
itaj). 

Ni povas konkludi ke Ĉiam pli da homoj uzas la anglan 
lingvon, sed tiu lingvo, prenante novajn fŭnkciojn, samtempe 
perdas iujn malnovajn favore al junaj normolingvoj. Krom 
tio, estante por multe malpli da homoj la sola lingvo, ĝi estas 
lemata ĉiam malpli komplete kaj malpli kvalite, ĉar por la 
nura intemacia komunikado ne necesas granda perfekteco. 
Alivorte, oni povus diri ke Ĉiam pli da homoj parolas ĉiam 
pli malbonan anglan lingvon, kun ĉiam pli mallarĝa diametro 
de fŭnkcioj en la modema ĉiutaga vivo. Kaj plue, jam ĉiam 
pli aperas la demando: “kiu angla lingvo”? En la regiono kari- 
ba sur iuj insuloj servas gepatre kaj/aŭ intemacie “la brita 
angla”, kaj sur la aliaj “la usona angla”. Sed la oferto 
pligrandiĝas; la aŭstralia angla jam bele individuiĝis kaj 
afirmiĝis (la filmoj!), kaj aperas ankaŭ aliaj kandidatoj, preci- 
pe la kanada angla. 

Ci tiu bildo bonege kompareblas kun la sorto de la germana 
lingvo en la deknaŭa jarcento en la meza Eŭropo kaj en parto 
de la orienta. Ni prenu por ekzemplo Kroation, precipe la 
nordan kaj la okcidentan. Sendube hodiaŭ pli da homoj balb- 
utas la germanan, ol oni ĝin uzis antaŭ cent aŭ centkvindek 
jaroj. Tio estas vero pri kiu ni Ĉiuj konscias. Sed ni ne kons- 
cias ke en Kroatio tiu relative malgranda malplimulto, kiu 
uzis la lingvon germanan, la perfektan germanan, konsistigis 
samtempe grandan plimulton inter socie respondecaj kleraj 
homoj, kaj ke ilia germana lingvo estis nekompareble pli reg- 
ula, riĉa, fleksebla kaj universala, oL estas la hodiaŭa kroata 
averaĝo pri la kono de la germana lingvo. Hodiaŭ perfektan, 
aŭ almenaŭ kontentigan konon de la germana havas nur pro- 
fesiuloj, t.e. filologoj, germanistoj, specialigitaj korespondan- 
toj, tradukistoj kaj simile, sed iam Ia germanan lingvon per- 


fekte uzis intelektuloj de ĉiuj fakoj, kaj eĉ ĉiu iom pli re- 
spondeca oficisto. Antaŭ centkvindek jaroj neniu serioza in- 
telektulo povus eĉ ekpensi, ke li skribu sian sciencan aŭ fa- 
kan tekston (se ĝi ne estis filologia, historia aŭ religia) en la 
lingvo kroata. Li havis elekton inter la latina (malpli ofte 
uzata), kaj la germana (uzata pli ofte). En la adriatika re- 
giono li plej verŝajne elektus la lingvon italan. Kaj La lingvaĵo 
de tiuj, kiuj en certaj humanismaj fakoj skribis kroate, estis 
kutime balbuta, malglata, malriĉa, nenatura kaj por hodiaŭa 
leganto simple neeltenebla. EĈ la lingvo de Kaĉiĉ aŭ Reljk- 
oviĉ el la dua parto de la dekoka jarcento estas por hodiaŭa 
leganto pli glata kaj pli natura, ol la lingvo en Danica aŭ Zora 
dalmatinska meze de la deknaŭa jarcento. Tio ne signifas ke 
iliaj kunlaborantoj estis aĉskribaj kaj malkleraj, eĉ male, la 
averaĝo estis eble pli bona ol hodiaŭ, sed ili bone skribis ger- 
mane (aŭ itale), dum en la kroata ili estis senpovaj ekster la 
nivelo de la simpla komunikado, aŭ maksimume, de la 
folkloraĵo. Pri tio facile oni povus konvinkiĝi se oni prenus 
represaĵojn de la menciitaj eldonoj, hodiaŭ akireblajn al ĉiu. 
La menciita stato estis ne nur kroata specialaĵo. En Slovenio 
kaj Slovakio ĝi estis pli malbona, same kiel kun la rumana 
lingvo en Transilvanio (hungare Erdely), kaj iom pli bona 
stato estis en Ĉehio kaj Hungario, kaj kun la pola lingvo en 
Aŭstro-Hungario kaj Rusio, sed ne en Germanio. Mi opinias 
ke oni bezonas eĉ ne paroli pri la stato ckster la influzono de 
lagermana, t.e. en Rumanio, Bulgario, Makedonio, Albanio, 
en la hodiaŭ liberiĝintaj respublikoj de la iama Sovetio, kaj 
iamaniere ankaŭ en Grekujo. Hodiaŭ ni jam havas neniun 
imagon pri la tiama lingva situacio. La naciajn lingvojn uza- 
dis popolaj pastroj, vilaĝaj instruistoj, politikistoj (sed ne por 
politikaj diskutoj), poetoj kaj aliaj verkistoj (sed ankaŭ ili ne 
ĉiam). La publikaj skribaĵoj en la zagrebaj stratoj estis ger- 
manaj, eĉ la stratnomoj, kaj se iu nekonata homo estus enir- 
inta vendejon aŭ gastejon (kun germanaj nomoj, kom- 
preneble) la vendisto aŭ la kelnero ekparolus al li germane. 
Nekonatan, sed iom pli bone vestitan homon, enstrate oni 
alparolus germane. La leĝoj estis skribitaj germane, en lemejoj 
regis la germana, en la armeo eĉ pli. Estas vero ke patriotoj 
batalis kontraŭ tia stato, kaj ke la popolo ilin sekvis, sed la 
plej grava parto de la publika opinio estis seninteresa obser- 
vanto, neŭtrala aŭ eĉ kontraŭ naciaj aspiroj. Kaj se en la jaroj 
tridekaj, kvardekaj aŭ kvindekaj de la antaŭa jarcento iu es- 


Do, tiuj kies gepatraj lingvoj ne 
havas iun oficialan gravecon, ne 
povas esti kontentaj. Se ili opinias 
ke ilia lingvo havas certajn ŝancojn 
por akiri iun privilegion, ili batalas 
por tiu celo, kaj se tiaj ŝancoj ne 
ekzistas, ili batalas por pli bona 
pozicio de certa granda lingvo, kiu 
al ili, pro ajna kialo, pleje konvenas 
(tiel portugaloj kaj brazilianoj en 
internaciaj renkontoj pasive subtenas 
la francan). 

tus serioze dirinta al okcidenteŭropa vojaĝanto ke post mal- 
pli ol cent jaroj en la menciitaj landoj la baza lingva ilo de la 
kompleta civilizo estos la hejmaj naciaj lingvoj, tiu vojaĝanto 
ege mirus pri tiu nekutima diraĵo. Li aŭdus ĝin kun malkre- 
do, aŭ almenaŭ kun dubo, kaj li konkludus ke lia kunparo- 
lanto ne estas realulo, ke tiu perdiĝas en iaj romantikaj ideoj 
sen reala fŭndamento. 

Ni hodiaŭ kompreneble scias ke tiu “romantika” aserto estis 
ĝusta. La progreso en la lastaj jardekoj de la pasinta jarcento 
ebligis ke post la unua mondmilito tiu ŝajna fantaziaĵo realiĝu, 
ke post la dua ĝi ekkompletiĝu, kaj fmkompletiĝu en la lastaj 
jaroj. Alivorte, la ŝajna fantaziulo de la pasinta jarcento estis 
vera kaj ĝusta realisto, kaj la tiamaj ŝajnaj realistoj maltrafe 
pritaksis la futuron. Tial Ĉiam oni devas esti singarda kun tiel 
nomataj realistoj. Male, oni serioze kaj atente devas pritaksi 
la fantaziulojn. Iuj vere estas tiaj, sed iuj el ili estas la veraj 
realistoj. 

Ni prenu kiel ekzemplon la jaron 1914. Iuj fantaziuloj paro- 
lis ke la milito restarigos la unuecan Sanktan Romian Impe- 
rion de la germana nacieco, ke ekvivos la miljara karol-re- 
gna ideo. Aliaj revis pri la Tria Romo, kaj pri la devo de 
Moskvo, tiucele kiel leĝa heredanto de la bizanca krono, 
konkeri la Konstantinopolon, kaj ree starigi la krucon sur Aja 
Sofia. La triaj fantastoj diradis ke post la granda milito sur 
ruinoj de imperioj hperos nova Herdereska Eŭropo kiel moza- 
iko de naciaj ŝtatoj. Jen estis la fantastoj. Kaj kion responda- 
dis la realistoj? Proksimume la jenon: “Ja, lasu tion! Estu ni 
realaj, sen fantazio! Okazas ja foje ke pereas iu imperio, tio 
normalas en la historio. Sed ke pereu kaj la germana, kaj la 
aŭstro-hungara, kaj la rusa, kaj la turka - tio estas utopio. Oni 
estu serioza, oni lasu la vantan parolon kaj romantikajn 
revojn!”. Sed ni. Ĉiuj scias kio vere okazis. Pereis ĉiuj kvar 
imperioj, ne reakĝis karol-regnaj kaj novbizancaj revoj, sed 
efektiviĝis la mozaiko de naciaj ŝtatoj. Vere ne plene laŭ la 
romantikaj revoj, ĉar la revoj neniam realiĝas plene, kaj tial 
fariĝis novaj iluzioj, la jugoslava, ĉehoslovaka kaj la soveta. 
Sed niatage ankaŭ ili krevis. 

Mi kredas ke Ĉiu bone rekonas la stilon kaj esprimmanieron 
de tiu glora “realisto” el 1914. A1 tiuj kiuj parolas tiel, oni 
neniam kredu. Ilin oni ĉiam tuje forstreku, ili solaj certe ne 
pravas. Kaj tiam oni tumiĝu al fantaziuloj kaj atente ilin pri- 
taksu. Ili grandparte vere estas fantaziuloj, sed UNU inter ili, 
kiel dirite, SOLA estas prava. Kaj tion oni rememoru kiam 
temas pri Esperanto. Jam de pli ol unu jarcento ni aŭskultas 
la riproĉon ke esperantistoj ne estas realistoj. Jam pli ol cent 
jarojn, laŭ opinioj de ŝajnaj realistoj, estas Esperanto antaŭ 
“baldaŭa disfalo”, sed neniam ĝi disfalis. Kial do ni kredu ke 
la hodiaŭaj tiel nomataj realistoj, subtenantoj de la ideo pri la 
angla kiel la estonta (eĉ baldaŭa) tutmonda lingvo, pravas pli 
ol tiuj kiuj ne kredis ke la germana lingvo perdos sian pozi- 
cion en la meza Eŭropo? Male, la pozicio de la angla en la 
skalo tutmonda estas tre simila al la iama pozicio de la ger- 
mana lingvo en la skalo mezeŭropa. Kompreneble, se oni 
konsideras la teknikajn, sociajn kaj politikajn ŝanĝojn en la 
pasmta tempo. La stilo kaj esprimmaniero de la hodiaŭaj ŝajnaj 
realistoj ege similas al la vortoj de tiu el 1914. Kaj ambaŭ 
estas simile trompaj. 

Novaj normolingvoj de tago al tago forpuŝas la anglan lingvon 
kiel lingvan ilon de la modema civilizo en iliaj landoj. Ankaŭ 


en la intemacia komunikado ĝiaj ŝancoj ne estas tro brilaj. 
Unuflanke, ĝia graveco malkreskos post perdo de pozicioj 
en intema vivo de multaj landoj, kaj, aliflanke, aliaj grandaj 
lingvoj, inter ili eĉ kelkaj novaj, ne rezignos pri sia nuna 
malprogreso, kaj jam antaŭvideblas iliaj rebatoj. Eŭropo jam 
estas Babelo, ne pro la nombro de lingvoj en ĝi parolataj, sed 
pro draste kreskita nombro de la lingvoj kiuj partoprenas la 
modeman civilizon. Sed tiu situacio ankoraŭ iel elteneblas. 
Neeltenebla ĝi fariĝos kiam babela ekestos la tuta mondo, en 
la senco de la hodiaŭa Eŭropo. Grandaj lingvoj estos en paral- 
iza pozicio, neniu havos sufiĉan forton por sin altmdi, sed 
ĉiu havos sufiĉan forton por malhelpi la aliajn, ĉar neniu 
deziras neegalrajtan rolon. La urĝa bezono ke iu lingvo, iu 
ajn, fariĝu la dua lingvo de ĉiu homo, ne plu estos ignorebla. 
Kaj tiam aperos Esperanto. 

Ne tial ke esperantistoj estas bonaj homoj kaj idealistoj kaj 
ne havas imperiismajn ambiciojn. Ne tial ke Esperanto estas 
facile lemebla al ĉiu. Eĉ ne tial ke ĝi estas nenies, kaj sekve 
povas esti ĉies, kaj al neniu ĝi alportos avantaĝon aŭ privile- 
gion. Ĉio Ĉi povas esti vera, kaj ĉefe ĝi estas tia. Sed ĝustaj 
kialoj estos aliaj du. La unua ke la dudekunua jarcento estos 
kulmino de la neeltenebla monda Babelo, kaj la dua ke Espe- 
ranto estos preta kaj tuj je dispono. Ne estos do Esperanto la 
dua lingvo por Ĉiu homo tial ke ĝi estas bona, justa, kvalita 
kaj racia solvo, ĉar la homaro nenion faras pro tiaj kialoj. ĉi 
ĉiam intencas problemojn solvi facile kaj sen doloroj, sen 
nekonataj novaĵoj, per iu ĉirkaŭiro, aŭ per facila kromvojo, 
ĉiam kun malpli da peno, elspezoj kaj risko, kaj nur kiam ĉio 
ĉi krevas, ĝi komencas la veran solvadon. Esperanto venkos 
tiam kiam en la dudekunua jarcento ne plu restos iu alia sol- 
vo. Kaj ĝis tiam estas la senco de la esperanta movado ebligi 
ke la “lingvo intemacia”, la zamenhofa lingvo, vivu, progre- 
su, vastiĝu kaj evoluu. Por ke la decida horo ĝin ne trovu 
malpreta. d 

Zagrebo 1997 
Esperantigis parrTir Kiobuĉar 
iMOti 


Dum la paŭzoj inter la kongresaj 
prelegoj oni povis pli klare 
pridiskuti la temon aŭ simple eluzi 
la okazon por rekontiĝi kaj babili 
kun konatoj. 



6 


Tempo - la postkongresa eldono 














TRADUKOJ EL LA KROATA LITERATURO EN ESPERANTON 


U nua Kongreso de la kroataj esperantistoj okazas ĝuste 
en la jubilea jaro, kiam la tutmonda esperantistaro 
festas la 110-an datrevenon de la apero de la unua 
lemobbro de la Intemacia lingvo. E1 la modesta lemolibro 
lanĉita en Varsovio de d-ro Lazaro Ludoviko Zamenhof 
evoluis riĉa, belsona kaj esprimiva vivanta lingvo, kiun di- 
versmaniere kaj sukcese utiligas por siaj intemaciaj kulturaj 
kontaktoj jam la kvina generacio de esperantistoj vivantaj en 
pli ol cent landoj de la mondo. 

Antaŭ ol mi alpaŝos al la prezento de la kroata parto en la 
bunta mozaiko de la Esperanta traduka literaturo, permesu ke 
mi dim kelkajn vortojn pri la literaturo en Esperanto ĝenerale. 
Ekde la komenco Esperanto estis kaj restis firme ligita al lit- 
eratura kreado kaj nun, 110 jarojn post ĝia apero, ni povas 
plenrajte konstati ke la literaturo en la intemacia lingvo Espe- 
ranto prezentas unikan literaturan fenomenon en la mondo. 
La originala kaj traduka literatura kreado en Esperanto prezen- 
tas sendube la plej gravan kulturan atingon en la tuta historio 
de Esperanto. Kiu el ni ne konas la altkvalitan originalan poez- 
ion de Grabowski kaj Mihalski, de Baghy kaj Kalocsay, de 
Hohlov kaj Hilda Dresen, de William Auld kaj Marjorie Boul- 
ton, de Ragnarson kaj Miyamoto Masao. 

En la esperantista mondo estas bone konataj originalaj romanoj 
de, ekzemple, Varankin, Baghy, Engholm kaj Szathmari, de 
Schwarz, Francis kaj Nemere. En la kampo de novel-arto el- 
staras verkistoj kiaj ekzemple Kabe, Stuttard, Rossetti, Ros- 
bach, Szilagyi, Lina Gabrielli, Georgo Kamaĉo kaj Tibor 
Sekelj. 

Ni povas kun ĝojo kaj fiero konstati ke pluraj kroataj espe- 
rantistoj akiris intemacian reputacion per sia originala verka- 
do en Esperanto. Inter la deko da kroataj originalaj verkistoj 
en Esperanto mi deziras aparte mencii la poetojn Bozidar 
Vanĉik el Varazdin kaj Josip Velebit el 
Vrbovec. Fine de la pasinta jaro aperis 
en Kalifomio originala poemlibro de 
Josip Velebit kun la titolo Kanto de 
telegrafisto. La unua kroato kiu verkis 
originalan versaĵon en Esperanto estis 
la 15-jara gimnaziano Slavko Jeziĉ el 
Zagrcb, kiu publikigis plaĉan poeme- 
ton Se ci scius en la 4-a numero de 
Kroata esperantisto en la jaro 1910. Tiu 
knabo fariĝis unu el la plej brilaj kroat- 
aj intelektuloj, kies centjaran 
naskiĝtagon rememoris solene antaŭ du 
jaroj la tuta kultura Kroatio. 

En eksterlando verkas originale en Es- 
peranto la kroataj poetinoj Vesna Skal- 
jer-Race kaj Zora Heide. 

En la originala proza verkado elstaras 
Spomenka Ŝtimcc el Zagreb, kiu verkis 
jam ses librojn, el kiuj du originalajn 
romanojn. Ŝiaj verkoj estas tradukitaj en 
lajapanan, Ĉinan kaj germanan. Porsia 
kontribuo al la Esperanta literaturo 
Spomenka Ŝtimec ricevis altprestiĝan 


D-ro Ivo Boroveĉki 


premion de la FAME fondaĵo en Germanio. Ekde la komenco 
de ĉi jaro ŝi transprenis la sekretarian laboron de Esperantling- 
va Verkista Asocio. 

Kiel verkistino de originalaj dramaj tekstoj elstaras Emilija 
Lapenna. 

Ekster la kadro de la beletro aktivas kelkaj profesiaj lingvis- 
toj esperantistoj. Akademiano Dalibor Brozoviĉ publikigis plu- 
rajn sciencajn tekstojn pri esperantologio, mag. Zlatko Tiŝljar 
verkis du librojn pri siaj esploroj en la kampoj de edukado kaj 
esperantologio, kaj Nikola Raiiĉ estas aŭtoro de interesa ver- 
ko pri soeiologiaj esploroj en Esperantio. 

Marinko Gjivoje, profesia arkeologo, publikigis popular-sci- 
encan verkon Interesa Arkeologio. 

La plej konata kroata esperantisto, d-ro Ivo Lapenna, kiu vivis 
kaj laboris kiel politika elmigrinto ekde 1949 en eksterlando 
(Parizo kaj Londono), verkis kaj redaktis originale en Espe- 
ranto dekunu librojn el kiuj aparte menciindas: Retoriko, Ele- 
ktitajparoladoj kajprelegoj, Esperanto en perspektivo (kun- 
labore kun d-roj U. Lins kaj T. Carlevaro), Aktualajproblem- 
oj de la nuntempa intemacia F/Vokaj Juraj terminologiajprob- 
Jemoj. 

En la traduka literaturo en Esperanto troviĝas centoj da plej 
brilaj juveloj de Ia monda literaturo. Jam en 1894 Zamenhof 
mem tradukis Hamletonkaj ni povas eĉ hodiaŭ ĝui tiun bone- 
gan tradukon. Estas konate ke Zamenhof ĝis sia lasta spiro en 
decembro de 1917 tradukadis Malnovan testamenton el la 
hebrea originalo. En la Intemacia Lingvo ekzistas altkvalitaj 
tradukoj el la verkoj de Eshilo kaj Euripido, de Vergilio kaj 
Horaco, de Shakespeare, Robert Bums, de Goethe kaj Heine, 
de Dante kaj Ungaretti, de Voltero kaj Baudelaire, de Mick- 
iewicz kaj Boleslav Prus, de PuŜkin, Dostojevski kaj Bulgak- 
ov, de Cervantes kaj Lorca, de Petoeffi kaj Madach, de Vazov 



Esperanto estas la 
plej juna literatura 
lingvo en la 
mondo kaj dum la 
pasintaj cent jaroj 
ĝi montriĝis en la 
praktiko kiel tre 
taŭga ilo por 
literatura tradukado 
kaj bonega peranto 
por la diskonigo 
de literaturaj verkoj. 
Precipe bona ĝi 
montriĝis por la 
tradukado de la 
literaturo de 
malgrandaj popoloj. 

kaj Botev, sed ankaŭ tradukoj de la ĉina klasika poezio, de la 
japanaj hajkoj, de la finna Kalevala, de la bengalo Rabindranat 
Takur, de la litovanino Salomeja Neris, kaj ankaŭ la konataj 
verkoj kiel Girlando da sonetoj de France Preŝem, Derviŝo 
kaj mortode Meŝa Selimoviĉ, kaj Blankaj aŭroroj de Koĉo 
Racin. 

Ne estas tial mirige ke la Ĝenerala konferenco de UNESCO 
en Montevideo akceptis en 1954 la Rezolucion en kiu ĝi no- 
tas la rezultojn atingitajn per Esperanto sur la kampo de la 
intemaciaj intelektaj interŝanĝoj kaj por la proksimigo de la 
popoloj de la mondo. UNESCO rekonis ankaŭ ke tiuj rezultoj 
respondas al la celoj kaj idealoj de UNESCO. Similan rezolu- 
cion akceptis ankaŭ la Ĝenerala konferenco de UNESCO en 
Sofio, en la jaro 1985. 

Antaŭ kvar jaroj la Esperanta sekcio de PEN estis akceptita 
en la Intemacian PEN-organizaĵon, kio per si mem signifas la 
plej altan formalan rekonon de Esperanto kiel literatura ling- 
vo. 

Pro la tempo-limigo mi povis prezenti al vi nur skize kelkajn 
gravajn faktojn pri la Esperanta literaturo. Pri ĝiaj historio, 
amplekso kaj signifo ekzistas pluraj verkoj inter kiuj menci- 
indas la verkoj Panoramo de Esperanta literaturo kaj Kon- 
suitlibro pri Esperantaj bibliotekoj kaj muzeoj kiujn publikigis 
nia samlandano Marinko Gjivoje, la intemacie konata espe- 
rantologo kaj leksikografo. 

Estas nepre akcetinde ke Esperanto posedas la tradukon de la 
tuta Sankta Biblio kaj de la Nobla Korano. Ekzistas ankaŭ 
pluraj verkoj pri la budhismo, konfŭceismo kaj bahaismo. 
Forlasinte sian transkarpatan slavan prapatrujon la kroatoj 
alvenis komence de la sepa jarcento en sian novan patrolan- 
don inter la rivero Drava kaj la bordoj de la Adriatika maro. 
Ili alportis kun si sian buŝe transdonatan popolan kulturan 
tradicion en la malnova kroata lingvo apartenanta al la sud- 
slava branĉo de la slavaj lingvoj. Pro la geopolitika situo de la 
nova patrolando ĉe la vojkruciĝo de la Okcidento kaj Orien- 
to, la kroatan literaturon influis tra la jarcentoj la kulturo de 
iliaj najbaroj. Ĉi tie la kroatoj trovis la jam kristanigitan romi- 
an Ilirikon kaj la bizancan kulturon, kaj dum la sekvontaj jar- 
centoj oni trovos en ilia literaturo la reehojn mediteraneajn, 
mezeŭropajn, panoniajn kaj balkanajn. 

Por sia literatura kreado la kroatoj uzis tra la historio tri liter- 
aturajn lingvojn kaj tri skribojn. Ili uzis la malnovslavan aŭ 
eklezislavan lingvon, poste la latinan, la intemacian lingvon 
de la mezepoka eŭropa elito, kaj la kroatan lingvon kun ĝiaj 
tri dialektoj. Fine la ŝtokava dialekto de la kroata iĝis la ĉefa, 
standardigita kroata literatura lingvo. Por niaj literaturaj lingvoj 
ni uzis tri diversajn skribmanierojn: la glagolicon, la kroatan 
kirilan skribon kaj la latinan alfabeton. Tiuj tri literaturaj 
lingvoj kaj iliaj dialektoj estis kaj restis nedisigebla parto de 
la kultura identeco de la kroata popolo. 

La eniro en la Gutenbergan galaksion, t.e. la posedo de prese- 
joj kaj presitaj libroj signas tre gravan epokon de ĉiu liter- 
aturo. La unua presita kroata libro en la malnovslava lingvo 
aperis en 1483-ajaro.Temas pri la konata Misalo, kompostita 
verŝajne en Istrio kaj presita verŝajne en Venecio. La unua 
libro en la kroata lingvo, en la ĉakava dialekto, estis presita 
en Senj en lajaro 1496 kaj ĝi estis religia verko Spovidopĉena. 
Estas tre interese konstati ke la unua presita verko kroata estis 
publikigita en la latina, jam en la jaro 1477. Temas pri la po- 


Kiam ni retrospektive rigardas la tutan 
tradukan agadon ekde 1909 ĝis 1997 
ni venas al jenaj rezultoj; En Espe- 
ranto aperis 659 poemoj de 112 
poetoj kaj 264 prozaj tutaĵoj, 
fragmentoj kaj teatraĵoj de 113 
verkistoj. Ĉion ĉi tradukis 79 
tradukistoj. _ 


emlibro far Juraj Ŝiŝgoriĉ Elegiae et carmina. Ankaŭ ĝi estis 
presita en Venecio. 

La tradukado de literaturaj verkoj estas jam pli ol du mil jarojn 
uzata por la diskonigo de literaturaĵoj ekster la limo de la na- 
cia lingvo. Jam la romiano Livio Androniko tradukis la Hom- 
eran Odiseon en la latinan, kaj Cicerono tradukis paroladojn 
de Demosteno el la greka. Proksimume 250 jarojn antaŭ la 
nova erao 72 judaj fakuloj tradukis en la grekan la Malnovan 
Testamenton kaj ilia traduko famiĝis sub la nomo de Septu- 
aginta. La Nova Testamento estis tradukita jam inter la tria 
kaj la kvara jarcentoj en la etiopian, armenan kaj gotan. 

Nia praa samlandano SofronioAurelio Hieronimo, naskita kiel 
filo de malnova ilira gento, estas unu el la plej konataj tradukin- 
toj. Pli bone konata kiel Sankta Hieronimo li famiĝis tradukinte 
la Biblion en la latinan lingvon. Lia Vulgata restis ĝis la dua 
vatikana Koncilio la sola aŭtentika latinlingva traduko de la 
Biblio. 

Unu alia filo de nia lando, la benediktano Hermano Dalmato, 
naskita apud Pazin, aktivis meze de la 12-a jarcento en la ar- 
aba traduk-centro en Toledo (Hispanio) tradukante kune kun 
Roberto el Kent la Koranon el la araba en la latinan. 

En la 18-jarcento Rajmundo Kuniĉ tradukis la tutan Iliadon 
en la latinan kaj Bmo Djamanjiĉ latinigis la Odiseon. Meze 
de la 19-jarcento Gjuro Hidza, kuracisto el Dubrovnik tradukis 
ĉiujn Odojn de Horaco en la kroatan. Kaj finante pri niaj fa- 
maj tradukantoj mi deziras sciigi vin ke antaŭ nelonge mortis 
monsinjoro Giusseppe Delton el Vodnjan, unu el la plej kona- 
taj latinistoj de nia jarcento. Li estis en dudekaj jaroj profeso- 
ro pri la greka kaj latina en la Seminario en Poreĉ, kaj poste li 
servis en Vatikano kiel Cefa konsilanto por latina lingvo al ses 
papoj. 

La historio de la kroata literaturo ampleksas vastan diapazonon 
de skriba verkado, ekde la enĉizita teksto sur la ŝtona tabulo 
de Baŝka, tra la mezepokaj manuskriptoj ĝis lapresitaj libroj, 
kaj tiu pli ol 500 jara riĉa kroata literaturo enhavas tra ĉiuj 
epokoj multajn altvalorajn verkojn, kiujn alte aprezis ne nur 
la samtempuloj, sed ankaŭ la nuna generacio. Mi mallonge 
prezentos kelkajn tradukojn el la kroata literaturo en frernda- 
jn lingvojn. 

La latinlingvan verkon de nia eminenta humanisto Marko 
Maruliĉ De institutione bene vivendiper exempla sanctorum 
el la jaro 1506 oni tiutempe tradukis al pluraj eŭropaj lingvoj. 
En 1862 Wladislaw Syrokomla tradukis en la polan Smrt 
Smail-age Ĉengiĉa de Ivan Mazuraniĉ. La romano Zlatarevo 
zlato de August Ŝenoa aperis jam en dektri aliaj lingvoj. A1 la 
kroataj esperantistoj konata samideano kaj tradukanto Mavro 
Ŝpicer tradukis al la germana poemojn de Petar Preradoviĉ, 
kaj lia poemlibro Ausgewaehlte Gedichte aperis en Leipzig 
en la jaro 1895. 

En la dudeka jarcento estis tradukitaj al fremdaj lingvoj mul- 
taj kroataj literaturaĵoj. Jen kelkaj: en 1921 estis presita en Ia 
angla Dubrovaĉka trilogija de la dramverkisto Ivo Vojnovic. 
La verkoj de Miroslav Krleza estis publikigitaj en dudek ok 
lingvoj. La konata poemo Kavo de Ivan Goran Kovaĉic estis 
publikigita en ses lingvoj. Parolante pri la tradukoj de la kroa- 
ta literaturo om devas diri ke, unuflanke, ili aperis en ekster- 
lando. kaj alitlanke. ili estis tradukitaj kaj eldonitaj en Kroat- 
io. En eksterlando aperis pluraj antologioj de la kroata poez- 
10 , precipe en la germana, itala, franca, pola kaj rusa lingvoj. 
En la eldonejo Most en Zagreb estis publikigita dudeko da 
tre bonaj tradukoj precipe de la poetoj Tin Ujevid, Vesna Parun, 
I.G. Kovaĉiĉ, Mak Dizdar, Slavko Mihaliĉ kaj MiroslavKrleza 
en la angla, franca, germana, itala. Antaŭnelonge oni pub- 
likigis en Pollando novan antologion de la kroata poezio. 

La poem-antologio En tiu terura momento , priskribanta la 
tragikon de la milito en Kroatio kiun redaktis Ivo Sanader kaj 
Ante Stamaĉ estas tradukita al 12 fremdaj lingvoj kaj bonege 
akceptitaen la literaturaj rondoj intemaciaj. Nunestas prepara- 
ta la Esperanta eldono. 

Dum la pasinta jaro kaj ankaŭ antaŭ kelkaj tagoj okazis en 
Zagreb mtemacia literatura kolokvo kun multnombraj parto- 
prenantoj el la tuta Eŭropo. En la referaĵoj kaj diskutoj 
evidentiĝis ke oni multon faris por la diskonigo de la kroata 
literamro en eksterlando, sed ke tamen nia literaturo estas tro 
malmulte konata en eksterlando kaj ke tiurilate antaŭ niaj kaj 
fremdaj tradukantoj kaj eldonejoj staras gravaj taskoj. 
Esperanto estas la plej juna literatura lingvo en la mondo kaj 
dum la pasintaj cent jaroj ĝi montriĝis en la praktiko kiel tre 
taŭga tlo por iiteratura tradukado kaj bonega peranto por la 
diskonigo de literaturaj verkoj. Precipe bona ĝi montriĝis por 
la tradukado de la literaturo de malgrandaj popoloj. 

Malgraŭ ke la unuaj esperantistoj kroataj aktivas nur ekde la 
unuaj jaroj de niajarcento, pri Esperanto audiĝis la voĉo ĉe la 
plej altranga kultura institucio kroata dekses jarojn antaŭ la 
fondiĝo de la unua Esperanto-societo en Kroatio. 

Estas nepre menciinda la fakto ke jam la 10-an de decembro 
1891, dum la solena kunsido de la Sudslava Akademio de 
Artoj kaj Sciencoj en Zagreb, la akademiano kaj elstara lingvis- 
to kroataTomo Maretiĉ prezentis prelegon sub !a titolo Misli 
o umjetnom svjetskom jeziku (Pensoj pri artefarita mondling- 
vo), en kiu li detale kaj kun simpatio pritraktis la problemon 
de intemacia lingvo kaj prezentis ankaŭ multajn detalojn pri 



Esperanto. Lia prelego aperis en 1892 kiel aparta broŝuro en 
la eldono de la Akademio. La Akademio en Zagreb estis la 
unua sciencakademio en la mondo en kiu oni oftciale prelegis 
pri Esperanto. 

Inter la unuaj esperantistoj en Kroatio estis la konata poeto 
Vladimir Vidriĉ, sed li tre frue mortis. 

La unua Esperanto-societo en nia lando estis fondita en la 
havenurbo Rijeka fine de 1907. Ĝi havis 37 membrojn apar- 
tenantaj al kvarnacioj. Fine de 1908 fondiĝis Esperanto-klu- 
bo en Zagreb kaj en januaro de 1909 la Unuiĝo de Kroataj 
Esperantistoj. Jam en aprilo de la sama jaro aperis la revuo 
Kroata esperantisto. Unu monaton antaŭ la apero de la unua 
numero de Kroata esperantisto unu juna kroata studento kiu 
ellemis Esperanton en Vieno publikigis en Esperanto artiko- 
lon pri la morto de la poeto Silvije Strahimir Kranjceviĉ. La 
artikolo aperis en la intemacia monata literatura gazeto La 
revuoen Parizo, en la marta numero de lajaro 1909. Tiu stu- 
dento estis 21-jara Metodio Brajŝa, ftlo de la elstara kroata 
kaj istria komponisto Matko Brajŝa Raŝan. Metodio Brajŝa, 
bedaŭrinde, mortis jam en 1910. Lia artikolo estas la unua 
artikolo en Esperanto pri iu kroata verkisto. 

La fondintoj de la Movado kaj la Ĉefaj redaktoroj kaj kunlab- 
orantoj de la revuo estis Danica Bedekoviĉ kaj kolonelo Mavro 
Ŝpicer. Ekde la unuaj numeroj en la revuo aperadis tradukoj 
de versaĵoj far la poetoj Stanko Vraz, August Ŝenoa, Petar 
Preradoviĉ, Ljudevit Gaj, IvanMazuraniĉ, IvanTmski kaj mal- 
longaj prozaĵoj de RikardKataliniĉ-Jeretov. La ĉefaj tradukin- 
toj estis Mavro Ŝpicer, Franjo Kolar, Danica Bedekoviĉ, Ivan 
Stalzerkaj la gimanziano Slavko Jeziĉ. Kaj ĝustetiujuna Slav- 
ko Jeziĉ fariĝis poste unu el la plej eminentaj kroataj intelek- 
tuloj. Ankaŭ la fondinto de lakroataAkademia Esperanto So- 
cieto en 1910, la studento Josip Badaliĉ, iĝis elstara slavisto 
kaj akademiano kroata. 

En 1911 aperis en Zagreb la Esperanta traduko de La oro de 
1’oraĵisto far August Ŝenoa, kiun tradukis Fran Kolar el Bjelo- 
var. E1 la dektri fremdlingvaj tradukoj de tiu romano la Espe- 
ranta estis la tria laŭorde. 

Antologio de kroatajpoeziaĵoj estis eldonita en 1912 kaj en- 
havis 28 versaĵojn de 21 aŭtoroj. Jam la sekvan jaron estis 
publikigita la romano Konfeso far la verkistino Milka Pogaĉiĉ 
en la traduko de Antonije Joziĉiĉ el Hrvatska Kostajnica. 

Tiuj tri tradukoj estis lingve sufiĉe bonaj, korektaj kaj spegu- 
lis la tiaman nivelon de la Esperanta literatura tradukado. Tia 
do estis la pionira epoko de la tradukado de la kroata liter- 
aturo en Esperanton. 

Nun ĉe la fmo de la dudeka jarcento ni rigardas kun estimo 
kaj ftcro la literaturan agadon de kroataj esperantistoj en la 
daŭro de 88 jaroj, kaj precipe la pioniran agadon de la unuaj 
kroataj esperantistoj. 

Kiam ni retrospektive rigardas la tutan tradukan agadon ekde 
1909 ĝis 1997 ni venas al jenaj rezultoj: En Esperanto aperis 
659 poemoj de 112 poetoj kaj 264 prozaj mtaĵoj, fragmentoj 
kaj teatraĵoj de 113 verkistoj. Ĉion ĉi tradukis 79 tradukintoj 
Tiuj tradukoj aperis en 36 libroj, sed granda parto de la tradukoj 
estis presita en 9 enlandaj kaj 9 eksterlandaj gazeioj kaj liter- 
aturaj revuoj. 

Pri la ĝisnuna Esperanta tradukado de la kroata literaturo oni 
povas esti kontenta, despli se oni konsideras la fakton ke te- 
mas pri relative malgranda popolo, kiu dum tiuj okdek ok 

jaroj vivis en kvin diversaj ŝtatoj kaj ŝtatsistemoj kaj travivis 
tri kruelajn militojn. 

Post la disfalo de la Aŭstro-hungara imperio la movado iom 
post iom reviviĝis en la reĝlando Jugoslavio, en kiu ĝuste la 
movado en Kroatio estis plej forta. 

En 1926 aperis la traduko de la romano Ano de 1’ringludo far 
Dmko Ŝimunoviĉ en la traduko de Fran Janjiĉ. Dek jarojn 
poste pere de Esperanto la verko aperis en la ĉina. Mavro 
Ŝpicer tradukis la konatan nacian eposon de Ivan Mazuraniĉ 
La morio dc Smail-agao Ĉengiĉ, kiu aperis en 1933. 

La sekvan jaron famiĝis en la tuta Esperantujo la zagrebano 
Ivo Rotkviĉ per sia mirinda, vere majstra traduko de Cezaro 
far Mirko Jeluŝiĉ, kroatdevena aŭstria verkisto. 

Jam en 1936 aperis en la samkvalita traduko de Josip Velebit 
la poemaro Kanto al mia koro enhavanta 34 poemojn de Dra- 
gutinTadijanoviĉ. A1 la nun 91-jara bardo de la kroata poezio 
ĝi estis la unua tradukbbro de liaj poeziaĵoj. 

Dum pli ol dudek jaroj aperis multaj prozaj kaj poeziaj tradukoj 
en nia gazetaro kaj en literaturaj revuoj el kiuj oni devas aparte 
mencii la enlandan revuon La Suda Stelo kaj la hungarland- 
an, sed vere internacian revuon Literatura mondo. En ili estis 
publikigitaj tradukoj el la verkoj de Ivan Mazuraniĉ, August 
Cesarec, Miroslav Krleza, Ivo Andriĉ, Eugen Kumiĉiĉ kaj abaj 
verkistoj. Oni presis multajn versaĵojn de Silvije Strahimir 
Kranjĉeviĉ, Antun Gustav Matoŝ, Vladimir Nazor, Tin Ujeviĉ 
kaj Dobriŝa Cesariĉ en tre bonaj tradukoj de Ivo Rotkviĉ, 
Bozidar Vanĉik, Josip Grandja, Duŝan Puhalo, Josip Velebit 
kaj Franjo Homar. 

Dum la dua mondmilito kaj dum la tempo de la Sendependa 
ŝtato Kroatio inter 1941 kaj 1945 ĉia ajn agado por kaj pere 
de Esperanto estis neebla. Multaj kroataj esperantistoj aktive 
partoprenis en la kontraŭfaŝisma movado kaj 65 el ili pereis 
en la milito. 

Post la milito nia movado reaktiviĝis (en la socialisma Jugo- 
slavio) kaj en Kroatio ĝi dum 46 jaroj atingis rimarkindajn 
sukcesojn ankaŭ sur la literatura kampo. Unu el la plej gravaj 
sukcesoj estis certe la 38-a Universala Kongreso de Esperan- 
to en Zagreb, kiu okazis en 1953. 

En la komenco literaturaj tradukoj estis presitaj en la reaper- 
inta La Suda StcJoka j poste ankaŭ en la enlandaj revuoj Voĉo, 
Tempo, Koko kaj Zelano. Multaj tradukoj aperis en Norda 
Prismo kaj Nica Literatura Revuo. Koko el Durdevac, kiun 
redaktis Josip Pleadin estis la sola literatura revuo kroata. 

La ĉefaj tradukintoj en tiuj gazetoj kaj revuoj estis Josip 
Velebit, BozidarVanĉik, Lucija Borĉiĉ, Dalibor Brozoviĉ, Ni- 
kola Raŝiĉ, Ladislav Rezek, Emilija Lapenna, Josip Pleadin, 
Zlatko Tiŝljar, Zdravko Seleŝ kaj Ivo Boroveĉki. 

Libroforme estis eldonita en 1946 la eseo de Krleza Adriatika 
temo en la traduko de Marko Demetroviĉ. Nur en 1954 aperis 
la libro Elektitajpoemoj de Boro Pavloviĉ en la traduko de 
samideanoj Demetroviĉ, Mamuziĉ kaj Takaĉ. 

En 1972 estis presita nova, altkvalita traduko de L amorto de 
Smail-agao Ĉengiĉ el la plumo de Josip Velebit. 

Tre gravan etapon sur la literatura kampo prezentas la fondiĝo 
de Intemacia Kultura Servo en Zagreb, kiu sub la lerta gvido 
de la profesia lingvisto Zlatko Tiŝljar iĝis la unua profesia 
kultura institucio esperantista en Kraotio. 

Intemacia Kultura Servo eldonis plurajn valorajn literaturajn 
kaj lingvistikajn verkojn, sed la limigita tempo permesas al 


mi mencii nur plej gravajn tradukverkojn. 

En 1979 estis presita bonega Antologio de modema kroatia 
prozo kun 21 prozaĵoj de 19 aŭtoroj. Tion tradukis la zagreba 
franco Roger Imbert. La verkojn elektis prof. Ivan Krtaliĉ. 
Eta antologio Renkonte al Krleza estis eldonita en 1982. Tre 
ampleksa kaj bone redaktita Antologio de kroatia poezio ap- 
eris en 1983 kaj en ĝi oni povas legi 174 versaĵojn de 68 kroataj 
poetoj ekde la mezo de la 19-a jarcento ĝis hodiaŭ. 

La plej gravan prozan tradukon el la kroata prezentas certe la 
romano de Krleza Rande de Vprudento, presita en 1987 en la 
traduko de Zlatko Tiŝljar. 

La agado de IKS prezentas la apogeon de la esperantista liter- 
atura eldono en Kroatio. 

Zagreba Esperanto-Ligo eldonis kelkajn literaturaĵojn el kiuj 
Ĉefas la poemaro Sub suno kaj ombro far Dragutin Domjaniĉ 
kiun Zvonko Rchoriĉ tradukis el la kajkava dialekto. 

En la urbo Varazdin estis eldonita libroforme la famkonala 
eposo Kavo de Ivan Goran Kovaĉiĉ en la bonega traduko de 
Bozidar Vanĉik. 

La Ligo por Esperanto en Bosnio kaj Hercegovino eldonis en 
1989 tre valoran tradukon de la poemaro de la bosnia kroata 
poeto Mak Dizdar Ŝtona dormanto kiun tradukis Jovan Zark- 
oviĉ. 

Post la disfalo de komunismo en Eŭropo kaj post la disfalo de 
plumacia (socialisma) Jugoslavio estis antaŭ sep jaroj fondita 
la libera, sendependa Respubliko Kroatio, kiu tuj spertis agre- 
son kaj kruelan militon. Inter la pli ol dektri mil falintoj en la 
milito troviĝas ankaŭ pluraj kroataj esperantistoj. La milito ege 
skuis la movadon en Kroatio, scd ne pcreigis ĝin. Eĉ dum la 
milito literaturemaj esperantistoj ne trankvilis sed diligente 
tradukadis. En 1992 Kroata Esperantista Unuiĝo eldonis la po- 
emaron de Kroatoj en Hungario kun 61 versaĵoj de 12 poetoj. 
Unikan kaj tre interesan verkon eldonis IKS en 1993. Temas 
pri la poemaro Izolulo en kiu aperis 23 kroataj poemoj en 15 
lingvoj kaj ĉiuj tradukoj estis faritaj pere de Esperanta tradu- 
ko de la koncerna versaĵo. 

Granda parto de tiuj Esperantaj kaj alilingvaj tradukoj aperis 
pli frue en la kroata literatura revuo Most(Ponto). 

Ĵus aperis Antologio de kroataj unuaktaj dramoj kiun eldonis 
Kroatia Esperanto-Ligo, kaj en kiu estas presitaj dramoj de 
dek aŭtoroj. 

Intemacia Kultura Servo eldonos en aŭtuno antologion de 


Estas pluraj gravaj demandoj kaj 
problemoj tiurilataj kiujn mi ne tuŝis, 
estas certe kelkaj tradukoj kiujn mi 
ne konas, kelkaj nomoj kiujn mi ne 
scias aŭ kiujn mi forgesis, sed el 
mia prezento de la temo vi povis 
ricevi multajn faktojn pri la traduka 
laboro de multaj kroataj esperantistoj 
ekde la komenco de la dudeka 
jarcento ĝis hodiaŭ. Ni povas diri ke 
la esperantaj tradukoj de la kroata 
literaturo neniel postrestas la 
tradukojn al aliaj gravaj lingvoj. 

Kroataj rnodemaj noveloj kun prozaĵoj de dudek verkistoj. 
Pluraj poemtradukoj aperis en Tempo, eldonata de Kroatia 
Esperanto-Ligo kaj en la reaperinta Kroata esperantisto kiun 
eldonas Kroata Esperantista Unuiĝo. 

Nepre menciindas multaj poemoj el la kroata poezio en la 
intemacia literatura revuo Fonto, plejparte tradukitaj de Luci- 
ja Borĉid kaj Josip Velebit. 

Antaŭ mi kuŝas modesta libreto kun la titolo Rakontoj el Vuk- 
ovar. Verkis ĝin la ĵurnalisto de Radio-Vukovar, Siniŝa 
Glavaŝevid, dum la trimonata sieĝo de la urbo, fme de 1991. 
Post la falo de la urbo Siniŝa Glavaŝeviĉ malaperis. La 14-an 
de marto 1997 okazis en Zagreb solena enterigo de tiu homo. 
Menciindas ankoraŭjenaj tradukoj. 

Esperanto-ligo de Bosnio kaj Hercegovino publikigis en 1975 
bosnian muzulmanan Hasanagaino en la traduko de Fran Janjiĉ. 
Biblioteko /U&afr-aspublikigis Poemaron de ses junaj poetoj 
kroataj tradukitaj deNikolaRaŝiĉ, la verko eldoniĝis en 1982. 
Josip Pleadin el Durdevac tradukis kaj eldonis la NoveJaron 
dc Grgur Karlovĉan kaj la rakonton Tena de Josip Kozarac, 
komence de la okdekaj jaroj. 

En Parizo estis publikigita la konata verko de Karlo Ŝtajner 
7000 tagoj en Siberio en la traduko de Kreŝimir Berkoviĉ. La 
verkon eldonis Sennacieca Asocio Tutmonda. 

August Ŝenoa: La dianto de sur la poeta tombo, tradukis 
B.Vanĉik, Varazdin 1987. 

IKS eldonis en 1988 scienc-fikciajn renkontojn de Damir 
Mikuliĉiĉ, en la traduko far Jovan Zarkoviĉ. 

La romano Wakajtapu far Joza Horvat aperis en 1989 en la 
traduko de Zlatko Tiŝljar. 

En la jaro 1993 estis presita trilingva poemo de Mile Prpa 
Kralj vjekova, ĝi aperis en la kroata, itala kaj Esperanto. Ĉi 
lastan tradukon faris Lucija Borĉiĉ. 

En lajaro 1995 aperis en Germanio interesa verko de la kroa- 
ta ĵumalisto Pero Ĉimbur “Mi resanigis PPPetron”. Temas pri 
la verko pri la balbutado. La tradukon pretigis Lucija Borĉiĉ. 
Finc dc la pasinta jaro publikigis la zagreba esperantistino kaj 
poetino Ana Kuŝiĉ dulingvan verkon de japaneskaj hajkoj kaj 
hajbunoj. La aŭtorino mem tradukis sian verkon al Esperanto. 
La pasintan jaron oni rememoris en la tuta Esperantujo la 
centjariĝon de la Esperanta teatro. Ĉio komenciĝis en 1896 
kiam unu amatora drama gmpo en Smolensk prezentis en Es- 
peranto la komedion de Leono Tolstoj Unu brandfaristo. Bal- 
daŭ sekvis prezentadoj el la vcrkoj de Moliere kaj Shakes- 
peare. Multaj profesiaj aktoroj-esperantistoj aktoris en Espe- 
ranto dum intemaciaj kulturaj aranĝoj kaj precipe dum Uni- 
versalaj kongresoj. 

Pluraj elstaraj kroataj geaktoroj-esperantistoj kontribuis dum 
kvardek jaroj al la sukceso de Esperanta teatro. La kroata ak- 
toro SrdanFlego, kiu depost 1947-jaro vivis en Parizo, fondis 
en 1957 Intemacian Artan Teatron en kiu kunlaboris multaj 
aktoroj diversnaciaj. Estas menciinde ke tiu teatro prezentis 
dum UK en Kopenhago, en 1962, la komedion Onklo Maroje 
de Marin Drziĉ kaj en ĝi rolis la plej konataj aktoroj en la 
Zagreba drama teatro kiuj por tiu okazo parkere ellemis siajn 
rolojn en Esperanto. 

En 1968 la teatro prezentis en Madrido Maskeradon de Miro- 
slav Krleza. La intemacia publiko ofte aplaŭdis la arton de 
niaj fame konataj aktoroj Mladen Ŝennent kaj Eta Bertolazzi. 
Jam dudek jarojn kun granda sukceso elmontras sian brilan 


aktoradon en Esperanto la elstara zagreba aktorino Vida Jer- 
man, kiun admiris la intemacia publiko en Parizo, Pekino kaj 
Seŭlo, en Valencio, Varsovio kaj Havano. 

Drama gmpo de Studenta Esperanto-klubo en Zagreb, sub la 
faka gvidado de profesia aktoro Mladen Ŝerment, estas tre 
aktiva kaj bone konata en la mondo. Apartan sukceson ĝi havis 
per la prezento de la dramo La morto de lia ekselenco de 
Marijan Matkoviĉ kaj per Abiturientoj de Ivica Ivanac. 
Studenta Esperanto-klubo estis la iniciatinto de Pupteatra in- 
temacia festivalo (PIF) en Zagreb kiun poste dum tridek jaroj 
organizas Intemacia Kultura Servo kaj kiu havas tre altan reno- 
mon kaj en fakaj kaj en la esperantistaj rondoj. Dum tiu festi- 
valo oni vidis ankaŭ kroatajn pupteatraĵojn. 

A1 la historio de la Esperantista teatro en Kroatio apartenas 
ankaŭ la fakto ke en la jaro 1968 Zlatko Tiŝljar helpe de lokaj 
esperantistoj organizis en Pula Esperantistan teatran festiva- 
lon, kiun partoprenis profesiaj grupoj el Ĉekoslovakio kaj 
Pollando. 

Kiel vi ĉiuj scias, Radio Zagreb kaj poste Kroata Radio elsen- 
dis en Esperanto preskaŭ 40 jarojn. Aŭskultantoj el la tuta 
Eŭropo ofte aŭdis en la programoj ankaŭ diversajn 
kontribuaĵojn el la kroata literaturo. 

Estimataj amikoj, Ĉe la fmo de mia prelego mi deziras akcenti 
ke la intenco de mia prelego estis prezenti al vi kronologian 
trarigardon pri la tradukoj el la kroata literaturo en la Intema- 
cian lingvon, en la kunteksto de ĝiaj rolo kaj signifo en la 
traduka literaturo en Espcranto. 

Estas pluraj gravaj demandoj kaj problemoj tiurilataj kiujn 
mi ne tuŝis, estas certe kelkaj tradukoj kiujn mi ne konas, kelkaj 
nomoj kiujn mi ne scias aŭ kiujn mi forgesis, sed el mia prezen- 
to de la temo vi povis ricevi multajn faktojn pri la traduka 
laboro de multaj kroataj esperantistoj ekde la komenco de la 
dudeka jarcento ĝis hodiaŭ. Ni povas diri ke la esperantaj 
tradukoj de la kroata literaturo neniel postrestas la tradukojn 
al aliaj gravaj lingvoj. 

Ni povas diri ke en la historio de la esperanta traduka liter- 
aturo la kroata literaturo havas dignan lokon. 

En la jaro 1887, kiam la 28-jaraĝa d-ro Zamenhof aperigis la 
unuan lemolibron de la Intemacia lingvo, ekfŭnkciis en Zagreb 
la unua telefoncentralo kun 30 telefon-numeroj kaj Nikolao 
Tesla patentigis siaj inventojn pri la transportado de la elektra 
energio. 

Kiam en 1908 fondiĝis Dmŝtvo hrvatskih esperantista Henry 
Ford komencis serian produktadon de siaj unuaj aŭtomobiloj 
kaj Kongolando fariĝis belga kolonio. 

Hodiaŭ ni vivas en la tempo de la nuklea energio, de kosmaj 
ŝipoj kaj persatelita televido, de robotoj, komputiloj video- 
aparatoj kaj Interreto. 

Sed ankaŭ en la nuna tempo, en la tempo de la plej moderna 
informadiko, la libro kaj literaturo restos fidelaj amikoj de la 
homoj, kiuj el ili ankaŭ estonte Ĉerpos sian spiritan nutraĵon 
kaj ĝuos ilian belecon. 

La esperantaj libro kaj literaturo iĝis jam delonge firmaj par- 
toj de la tutmonda literaturo. Ni utiligu Ĉiujn modemajn tekni- 
kaj rimedojn por popularigi Esperanton kaj ĝian literaturon, 
kaj pere de ili nian patrolandon. □ 

Pula, 1997 

LA KONGRESAJ REZOLUCIOJ 

DE LA UNUA KONGRESO DE KROATAJ ESPERANTISTOJ 


L a Unua kongreso de kroataj esperantistoj okazigita en X Ti, la partoprenantoj de la Unua kongreso de kroataj esperantistoj 
Zagrebo la 31an de majo kaj la lan de junio 1997 espri- i. okazinta la 31-an de majo kaj la 1-an de junio 1997 tumas ain al 

mas kontentigon pri sia realiĝo en libera, sendependa kaj esperantistoj, amikoj kaj al ĉiuj homoj de la bona volo, esprimante la 

demokratia kroata ŝtato, post malfacilaj jaroj de la defenda plenan subtenon por kunlaboro je la antaŭenigo de kompreniĝo inter la 
Porpatruja milito kaj la venkita agreso. homoj. Ni faras tion post la malfacila sperto de malamo kaj nekompreniĝo, 

Kun respekto kaj profunda dankemo ni rememoras niajn mem- post multaj oferoj en la defenda milito kaj la venkita agreso, en la sende- 
brojn kaj ĉiujn kroatajn batalantojn kiuj oferis sian vivon por penda kaj demokratia kroata ŝtato. 

libereco de la patmjo. Ni partoprenantoj de la Unua kongreso de kroataj esperantistoj, okazinta 

Pripensante nian estontan agadon cele al ĉiam pli bona ko- la 31-an de majo kaj la 1-an de junio 1997 aliĝas al la Manifesto pri 

munikado inter Kroatio kaj la cetera mondo, kaj inter Ĉiuj esperanto, akceptita en la Universala Esperanto-Kongreso en Prago en 

bonvolaj homoj 1996. Niaflanke en la spirito de la manifesto ni akcentas la jenajn fak- 

estas akceptita: tojn: 1. Ni vivas en erao kiam oni en la planeda nivelo ĝuste per eksplo- 

LA KONGRESA REZOLUCIO diga forto evoluigas povon de interhoma komunikado (TV, Intemet); 2. 

La Unua kongreso de kroataj epserantistoj en Zagrebo la 31 an Ni vivas en la erao kiam oni paralele kun la komunikado evoluigas ankaŭ 

de majo kaj la landejunio 1997 surbaze de superrigardo al planedan konscion pri la samsorta unueco de la homaro en abunda diver- 
la 90-jara agado de Esperanto-movado en Kroatio seco de kulturoj de iliaj popoloj. Samtempe evoluiĝas la konscio pri la 

evidentigas: fundamentaj ĉiu-homaj valoroj en intemacia komunikado, egaleco kaj 

ljelstarajnsukcesojnprilauzadodelalntemacialingvoatin- reciproka solidareco; 3. Bedaŭrinde, samtempas kruelaj sangaj konflik- 
gitaj en prezentado de la kroata kulturo je intemaciaj niveloj, toj inter popoloj kaj homoj, grandparte ankaŭ pro la manko de komuni- 
precipe en Esperanto-tradukaoj de kroataj literaturaĵoj kaj pere ko, pro manko de konscio pri la unikeco de Ĉiuhomaj rajtoj kaj same la 
de ili al ceteraj, eĉ malpli konataj lingvoj. Simila sukceso Ĉiuhomaj valoroj; Ni opinias, ke la nuntempa lingva situacio, en laebeno 
estas atingita en peresperantaj tradukoj de eksterlandaj de la intemacia komunikado, grandparte kontribuas al tiuj kaj tiaj misko- 
literaturaĵoj, samkiel el grandaj kaj el malgrandaj lingvoj al mprenoj. Ĝi per ekskluziva uzo de la certaj "mondaj" lingvoj de grandaj 
la kroata. Pri ĉio ĉi klare atestas la libro-ekspozicio, same nacioj neglektas egalrajtecon kaj diskriminaciigas apartenantojn de aliaj 
kiel la prelegoj kaj diskutoj faritaj dum la kongreso. nacioj, kaj ĝuste per tio malebligas ilin partopreni en diversaj formoj de 

2) A1 la prestiĝo de la kroata popolo kaj kulturo kontribuis intemacia kulaboro kaj per sia ekskluziveco kaj nefleksebla skemo pri 

multaj apartenantoj al lakroatakulturokiujhavisrimarkindajn "grandaj" naciaj lingvoj profundigas la falsan konscion pri sortdecida, 

gvidrolojn en mondaj Esperantistaj asocioj. preskaŭ nevenkebla divideco de la homaro. Ni opinias, ke la intemacia 

3) Necesas noti la fakton ke la ŝancoj kiujn ofertas la Intema- lingvo Esperanto per sia jarcenta sukcesa praktiko, pmvis, ke ĝi estas 
cia Lingvo ne estas ankoraŭ planednivele realigitaj: por efika, facile lemebla kaj ne havas karakteron "fremda", perforte altrudita 
prezento de kroata kulturo, kaj indas atentigi ĉiujn fortohavajn lingvo, kaj parolantoj el ĉiuj nacioj sentas ĝin propra. 
aktivulojn al pli sukcesa eluzo de tiuj ŝancoj kaj al ties veraj Tio grandmezure kontribuas al la disvolviĝo de la konscio pri la unueco 
realigoj. de la homaro, pri la komunaj, ĝenerale homaj valoroj kaj pri la evoluo de 

Tio estas aktuala precipe hodiaŭ kiam la kroata ŝtato la deziro pri la amika kono de reciprokaj diferencoj kaj ankaŭ pri la 
prezentiĝas al la cetera mondo, kaj en ĝi konfirmas sian lokon, lemado de la lingvoj de aliaj popoloj. 

firmigas sian kontribuon al la monda asocio de popoloj, kaj J e tiuj fundamentoj naskiĝas la konscio pri la egalrajteco de homoj kaj 
esprimas sian pretecon por vera dialogo, por pli bona interko- popoloj kaj malfermiĝas ĝis nun neekzistantaj eblecoj de la egalrajta 
mpreno, por justa paco inter egalrajtaj homoj kaj popoloj. afirmiĝo de ĉiuj popoloj en la intemacia komunumo. 
^^— Ni salutas la agadon de intemaciaj registaraj kaj neregistaraj institucioj 



. 

kroatia Espe- 

ranto movado parolis la prezidantmo de 


kiuj okupiĝas pri la problemoj de la intemacia komunikado kaj kiuj kon- 
sideras la ĝisnunajn atingojn de Esperanto. Ni esperimas nian pretecon 
kunlabori kun ili. 

Aparte ni alvokas ĉiujn intemaciajn organizojn, asociojn, movadojn kaj 
la meritohavajn individuojn, kiuj okupiĝas pri la anta’enigo de la sento 
pri komuneco kaj praktika solidareco en la ĝeneralhoma konscio kaj en 
la intemacia praktiko, Ciujn, kiuj okupiĝas pri la homaj rajtoj kaj rajtoj 
de la popoloj, elprovi la efikecon de la apliko de la intemacia lingvo en 
sia laboro. 

Ni opinias, ke necesas realigi kontinuan kunlaboron de Ĉiuj partoprenantoj 
en tiu nobla agado. 


Kroata Fervojista Esperanto-Societo Mar- 
ica Brletiĉ. 

Dum la kongresaj tagoj s-ro Velimir 
Lukez la plej merita ano de KFES kaj la 
aŭtoro de Gvidlibro tra Zagreb celebris 
sian 85an naskiĝtagon kaj donace ricevis 
ĵus eldonitan Antologion de kroataj unu- 
aktaj dramoj. 



RAŜIĈ PRELEGIS PRI VORTAROJ 

Nikola Raŝiĉ alveturis el Roterdamo kiel gasto de la Turisma 
asocio de la urbo Zagreb por kontribui al la kongreso per du 
valoraj temoj: " Kion signifas inviti Universalan Kongreson en 
Zagreb" kaj " Kroata lingvo en Esperantaj vortaroj". KEL, kan- 
didato por la gastigo de UK en 2000 povis pri multe da sperto 
aŭdi de sia membro kiu postenas kiel Konstanta Kongresa Sek- 
retario en CO de UEA. 

ANTOLOGIO 
DE KROATAJ 
UNUAKTAJ DRAMOJ 


La konata kroata dramisto Miro Gavran (la 
unua de maldekstre) persone ĉeestis la lanĉon 
de la Antologio de kroataj unuaktaj dramoj. 
( Lian verkon La amoj de Georgo Washing- 
ton intertempe angligis Trevor Steele kaj 
proponis ĝin al la drama radio programo de 
ABC en Aŭstralio.) Dum la kongreso la li- 
bron lanĉis la kompilinto D-ro Branko 
Heĉimoviĉ kaj pri dek antologioj el la kroa- 
ta literaturo dum naŭ jardekoj de Esperanto 
en Kroatio konvinke parolis Nikola Raŝiĉ. 
Cu tiu libro alportos la kroatan dramon pli proksimen al foraj kulturoj, kiel okazis pri ekz. la prozo, kiu antaŭ 
ses jardekoj per Esperanto atingis la unuan fojon ĉinajn legantojn? 





Zlatko Tiŝljar pri 

LA ZAGREBAMETODO 


Zlatko Tiŝljar iniciatinto 
de la lernolibro de la 
I Zagreba Metodo de Es- 
peranto-instruado prel- 
egis pri la koncepto de la 
^ zagreba lernolibro kaj pri 
ĝia disvastiĝo en 21 
"* > -* lingvoj de la mondo. Nun 

estas preparata la neder- 
landa eldono. Dum la kongreso estis orgamzita 
la ekspozicio kiu prezentis diverslingvajn adap- 
tojn de la Zagreba Metodo. 


La kongresaj prelegoj de Radenko Miloŝeviĉ, 
Nikola Raŝiĉ kaj Zlatko Tiŝljar aperos en la 
venonta numero de Tempo. 


LA SANKTA MESO EN ESPERANTO 

La Sankta Meso dum la Unua kongreso de kroataj 
esperantistoj estis organizita de Kroata Esperantista Unuiĝo 
en la Franciskana preĝejo en Kaptol. Celebris P. Kreŝimir 
Jankoviĉ el Sinj kaj Sac. Franjo-Francisko Gmiĉ, el Bakovo 


VIDA JERMAN 

prezentis la kroatan poezion 


Aktorino Vida Jerman kontribuis al la kongreso 
per la speciala poezia bukedo: elekto el la kroata 
poezio tra jarcentoj, prezentita en muzika pro- 
gramo sub la nomo Izolulo. La poezia progra- 
mo mendeblas surbendigita sur la samnoma 
kasedo. 

Pluraj poezitradukantoj dum la kongreso kun 
plezuro povis aŭdi siajn tradukojn en surscenig- 
ita formo en majstra plenumo de la konata ak- 
torino. 

KONGRESAJ 
POŜTMARKO 
KAJ MONERO 

Okaze de la Unua kongreso de kroataj 
esperantistoj la Kroata Poŝto eldonis la 
poŝtmarkon kun la portreto de Zamenhof 
kaj la simbolon de la kroata kongreso. 
Estis eldonitaj ankaŭ la Folio de la unua 
tago kaj la kvarlingva (kroata, franca, ger- 
mana, angla) informilo pri la porokaza 
poŝtmarko. 

Kroatio tiel aliĝis al la listo de landoj kiuj 
honoris Esperanton sur la poŝtmarkoj. 

La valoro de la poŝtmarko estas 1,20 
kunaoj. Gi estas mendebla kontraŭ 3 guld. 
Tri urboj Zagreb, Rijeka kaj Slavonski 
Brod eldonis la Koverton de la unua tago 
por honori la Unuan kongreson de kroat- 
aj esperantistoj. La kovertoj estas men- 
deblaj kontraŭ 4,5 guldenoj. 

Ni ĝojas, ke la Unua kongreso de kroataj 
esperantistoj povis ne nur ĝojigi multajn 
kolektantojn dise tra la mondo sed ankaŭ 
kontribui valorajn dokumentojn pri Espe- 
ranto. 

Mendoj bonvenas ĉe KEL, 
HR-10000 Zagreb, Amruŝeva 5 

tel/fax ( 385 1 ) 4810152. 


La kongresa monero pro problemoj en la 
monforĝejo aperis nur post la kongreso. 

E kde 1957 en Amruŝeva 5 en 
Zagreb junaj homoj lemas Es 
peranton. Ili festas en la Es- 
peranta etoso siajn festojn, amikas, 
kune ekskursas, amas... jam 40 
jarojn Studenta Esperanto-Klubo 
estas la lumturo de la Esperanta vivo 
de gejunuloj. La teamo de junaj es- 
perantistoj gvidita de Vjekoslav 
Morankiĉ en 1957 ne povis konjekti 
kiel longdistancaj estos spuroj de il- 
iaj streĉoj iniciati kaj registri kiel 
sendcpendan studentan organizon - 
Studentan Espcranto-Klubon. Post 
kvar jardekoj oni povus verki dikan 
libron kun la titolo La rakontoj cl 
Amruscva 5. Multaj esperantistoj 
kiuj lemis Esperanton en Ammŝeva 
nuntempe aktivas por Esperanto en 
diversaj landoj de la mondo. SEK 
altiris en diversaj generacioj multa- 
jn eksterlandajn membrojn, kiuj 
riĉigis SEK pcr sia kontribuo ekde 
Roger Imbert en la sesdekaj ĝis Rick 
Newsum en la naŭdekaj jaroj. 

Dum la Unua kongreso de kroataj 
esperantistoj okazis la centra festo 
de la unika jubileo - 40 jarojn de 
SEK. Kadre de la festo Drama Gm- 
po de SEK prezentis sian novan 
teatraĵon La anĝeloj de Babelo 
reĝisoritan de 
Tea Jankoviĉ. 
La nuna teamo 
de la Drama 
Grupa konfir- 
mis ke ĝi 
konstmiĝis sur 
la valora tradi- 
cio kaj ke ĝi 
havas entre- 
prenemajn 
geaktorojn kiuj 
ne hezitas eni- 
ri postulemajn 
projektojn. La Drama Grupo estas 
konsistiga parto de SEK nur unu 
jaron pli juna ol la klubo mem; en 
39 jaroj de sia ekzistado ĝi sur- 
scenigis pli ol cent diversajn 
teatraĵojn en dekoj da urboj de 
Eŭropo. 

Drama Gmpo estas la grava parto de 
la mistera sekrcto; kial la Intemacia 



La prezidantoj de SEK; la unua kaj ia aktuala 
Vjekoslav Morankiĉ kaj Faruk Islamoviĉ 



FESTIS 

KVARDEKJARIĜON 


Verkis: Faruk Islamoviĉ 


Studenta Esperanto- 
Klubo - per teatraĵo, 
lumbildoj kaj komuna 
vespermanĝo festis 
gravan jubileon 


Lingvo en Zagreb de generacio al 
generacio sonas tiom kvalite; dum la 
provludoj oni fajlas kaj poluras la 
lingvon, lemas la vortumojn, kiujn 
neniuj lingvaj kursoj proponas, fle- 
gas la tradicion kiu antaŭ pli ol cent 
jaroj startis en Smolensk kun Espe- 
ranto kiel sceneja lingvo. 

Dum la kongresa programo la histo- 
rio de SEK estis ilustrita per lumbil- 
doj: paradis sur la 
ekrano iamaj karaj 
junaj vizaĝoj kiuj 
dum kvar jardekoj 
vigligadis SEK. Pri 
la pasinteco de SEK 
komentis Nedjeljko 
Korasiĉ kaj Ivan 
Ŝpoljarec- Ŝtef, kiuj 
fokusigis diversajn 
generaciojn de SEK- 
anoj. La plej juna 
generacio estis 
prezentita per la lum- 


bilda arkivo de Vanja Radovanoviĉ. 
Okdeko da SEK-anoj rcnkontiĝis por 
la komuna vespermanĝo. Pluraj 
iamaj membroj sendis gratuleterojn 
el eksterlando, kie ili daŭre aparte- 
nas al la Esperanta komunumo. 
(Vesna Staniĉiĉ el Hamburgo, Kreŝo 
Barkoviĉ el Parizo, Zdravka Metz 
el Montrealo). Kiom gravis aparte- 
ni al SEK dum la junaĝaj tagoj pm- 
vis pluraj iamaj membroj kiuj per- 
sone ĉeestis la naskiĝtagan feston de 
SEK: Mia Casay el Skotlando, Dra- 
go Smoliĉ kaj Jure Lipovac el Pad- 
erbom kaj Stuttgart respektive, dum 
NevenKovaĉiĉ sendis al lajubilean- 
ta SEK valoran financan subtenon. 
La jaroj pasigitaj en SEK cemcntis 
la ligojn al Esperanto dum jardekoj. 
Se la fenomeno de SEK ekzistus en 
multaj landoj, la Movado estus multe 
pli riĉa. □ 



Fotoj: maldekstre kaj sube - la 
Drama grupo en La anĝe/oj de 
Babeto, supre - diversaj generacioj 
de SEK-membroj kaj iliaj gastoj 
dum la Kongreso. 

Kroatia Esperanto-Ligo 
Hrvatski savez za esperanto 
Amruŝeva 5/1 
HR-10000 ZAGREB 

Tel/fax: +385/1/4810152 

